als_Latn dik_Latn sag_Latn
aSport – Luiza Gega ka marrë dje medaljen e argjendit në garën e 1500 metrave në Lojërat Mesdhetare “Mersin 2013”, duke i dhënë Shqipërisë medaljen e 10-të olimpike në këtë turne.
Në një garë të fortë dhe me rivalitet atletja shtatshkurtër e Shqipërisë (dje garoi me nr.2 në fanelë) bëri një paraqitje të mirë, duke e komanduar garën në shumicën e kohës. Që pas metrave të para atletja shqiptare ka marrë kreun e renditjes dhe për më shumë se dy xhiro e ka udhëhequr garën. Por, me nisjen e xhiros së fundit, rivaliteti bëhet më i fortë dhe Gega humbet disi terren, për ta rifituar sërish atë në 200 metrat e fundit. Ajo lë pas rivalet e saj me përjashtim të marokenes Siham Hilali, që shkëputet dhe fiton medaljen e artë me kohën 4’04”06. Ndërsa Luiza Gega renditet e dyta me kohën 4’05”63, duke lënë pas turken Tugba Koyoncu, me kohën 4’06”22.
Në këtë disiplinë morën pjesë 9 atlete dhe Gega konfirmoi edhe një herë se në këtë disiplinë është një sportiste e shkëlqyer, duke qenë gjithnjë mes më të mirave në çdo garë që ka marrë pjesë. Të gjithë prisnin një medalje nga atletja shqiptare në këtë turne dhe ajo nuk i ka zhgënjyer, ndonëse dëshira ishte e madhe për një të artë. Por paraqitja e saj mund të vlerësohet si shumë pozitive, teksa prej një muaji ishte dukje u përgatitur për këtë event, duke garuar në disa turne ndërkombëtarë. Ajo u rendit fillimisht e dyta në Francë, më pas e treta në Marok dhe se fundi e dyta në Poloni, duke garuar në 3 etapa të “Challenge Lague”.
Gjithsesi, ajo ka shansin për revansh në garën e 800 metrave, e cila do të zhvillohet ditën e shtunë e ku Gega do të jetë sërish në start, me shpresën për një tjetër medalje olimpike për Shqipërinë.
/sportekspres/
You must be logged in to post a comment Login
als_Latn als_Latn als_Latn als_Latn pap_Latn eng_Latn